recursal/SuperWikiNEXT-32B huggingface dataset:
**தி ஹெல்ப்** (*The Help*) கேத்ரின் ஸ்டாக்கெட் என்னும் அமெரிக்கப் பெண் எழுத்தாளர் எழுதிய புதினம். இது அமெரிக்காவின் மிசிசிப்பி நகரில் உள்ள வீடுகளில் பணியாற்றும் ஆப்பிரிக்க பெண்களைப் பற்றிய கதை. இது 35 நாடுகளில், மூன்று மொழிகளில் வெளியானது. இதன் ஐம்பது லட்சத்திற்கும் அதிகமான பிரதிகள் விற்கப்பட்டுள்ளன. இது அதிகம் விற்கப்பட்ட நூல்களின் பட்டியலில் இடம் பெற்றது.

கதை
---

இந்த கதை மூன்று நபர்களைப் பற்றியது. ஐபிலீன் கிளார்க், மின்னி ஜாக்சன், ஸ்கீட்டர் பிலான் ஆகிய மூவரின் வாழ்க்கையில் சந்தித்த இன வெறித் தாக்குதல் பற்றியது.

திரைப்படம்
----------

முதன்மைக் கட்டுரை: தி ஹெல்ப் (திரைப்படம்)
இந்த கதையினால் உந்தப்பட்ட, ஆசிரியரின் நண்பரான டேட் டெய்லர், இதை திரைப்படமாக்க முனைந்தார். அதைத் தொடர்ந்து, மிசிசிப்பி நகரின் பாகங்களில் படப்பிடிப்பு நடைபெற்றது.

84வது அகாதமி அவார்ட்ஸ் நிகழ்ச்சியின் போது, இந்த படத்தில் நடித்த ஆக்டேவியா ஸ்பென்சர், சிறந்த துணை நடிகையாகத் தேர்வானார். இந்தப் படம், சிறந்த படப்பிடிப்பு, சிறந்த நடிகை, சிறந்த துணை நடிகை ஆகிய பிற மூன்று விருதுகளையும் பெற்றது.

விருதுகளும் சிறப்புகளும்
------------------------

* நியூயார்க் டைம்ஸ் வெளியிட்ட "அதிகம் விற்கப்பட்ட நூல்கள்"
* அமேசானின் 2009 ஆம் ஆண்டின் சிறந்த நூல்
* ஆரஞ்சு பிரைஸ் லாங்லிஸ்ட்
* நாவலுக்கான எக்ஸ்குளூசிகவ் பிரைஸ்

சான்றுகள்
---------

1. ↑  Kehe, Marjorie (May 14, 2010). "With book sales still strong, 'The Help' will begin filming". *Christian Science Monitor*.. பார்த்த நாள்: 2010-05-26.
2. ↑  Williams, Wyatt. "Kathryn Stockett: Life in the belle jar". *Creative Loafing Atlanta*. 10 செப்டம்பர் 2012 அன்று மூலம் பரணிடப்பட்டது. 4 August 2011 அன்று பார்க்கப்பட்டது.
3. ↑  D'Souza, Karen. "'The Help' is poised to become chick flick of the summer". *San Jose Mercury News*. 4 August 2011 அன்று பார்க்கப்பட்டது.
4. ↑  Fleming, Michael (15 December 2009). "Chris Columbus fast-tracks 'Help'". *Variety (magazine)*. .

வெளி இணைப்புகள்
---------------
**மேகன் டெனிசு ஃபாக்சு** (Megan Denise Fox) (மே 16, 1986) ஓர் அமெரிக்க நடிகை. அவர் 2001வது ஆண்டு தொலைக்காட்சியிலும், திரைப்படங்களிலும் பல சில்லறை வேடங்களுடன் தமது நடிப்புத் தொழிலைத் துவங்கினார். பிறகு *ஓப் அண்ட் ஃபெய்த்* என்னும் நிகழ்ச்சியில் திரும்பத் திரும்ப வரும் ஒரு கதாபாத்திரத்தை ஏற்று நடித்தார். 2004வது ஆண்டு, *கன்பெசன்சு ஆஃப் எ டீனேஜ் டிராமா க்வீன்* என்னும் திரைப்படத்தில் ஒரு கதாபாத்திரம் ஏற்று நடித்ததுடன் தனது திரை வாழ்க்கையைத் துவங்கினார். 2007வது வருடம், அவர் *டிரான்ஸ்ஃபார்மர்ஸ்* என்னும் மாபெரும் வெற்றித் திரைப்படத்தில் சியா லாபிவௌஃப் கதாபாத்திரத்தின் காதலியாக மிக்கேலா பேன்சு என்னும் வேடம் அளிக்கப் பெற்றார். இது அவருக்கு ஒரு கட்டுடைத்த வெற்றிக் கதாபாத்திரமாக அமைந்து பல டீன் சாய்ஸ் விருதுகளுக்காகப் பரிந்துரைக்கப்பட்டார். 2009வது வருடம் *டிரான்ஸ்ஃபார்மஸ்: ரிவென்ஞ்ச் ஆஃப் த ஃபாலன்* திரைப்படத்தில், ஃபாக்சு தமது வேடத்தை மீண்டும் ஏற்று நடித்தார். 2009வது வருடத்தின் பிற்பகுதியில், *செனிபர்சு பாடி* என்னும் திரைப்படத்தில் முதன்மையான கதாபாத்திரத்தில் நடித்தார்.

2007, 2008 மற்றும் 2009 ஆகிய வருடங்களில் *மாக்சிம்* பத்திரிகையின் வருடாந்திர கவர்ச்சியான 100 பேர் பட்டியலில் இவர் முறையே #18, #16, மற்றும் #2-ம் இடங்களைப் பெற்றார்; 2008வது வருடம், *எஃப் எச் எம்* வாசகர்கள் இவருக்கு "உலகிலேயே மிகுந்த பாலியல் கவர்ச்சி கொண்ட பெண்" என்று வாக்களித்தனர். 
2008-வது வருடம் மூவிஃபோன் பத்திரிகையின், "25 வயதுக்கு உட்பட்ட 25 கவர்ச்சி மிகு நடிகர்கள்" பட்டியலில் முதலாம் இடத்தை அடைந்தார். 2004 வது வருடம், ஃபாக்சு *பெவர்லி ஹில்ஸ் 90210* புகழ் *பிரையன் ஆசுடின் கீரின்* என்னும் நடிகரை *ஓப் அண்ட் ஃபெய்த்* படப்பிடிப்புத் தளத்தில் சந்தித்ததாகக் கூறப்பட்டது முதல், அவருடன் ஒன்றாகச் சுற்றத் துவங்கினார். அதிலிருந்து, இவர்கள் இருவருக்கும் தொடர்வதும் முறிவதுமான ஓர் உறவு இருந்து வருகிறது.

மேற்கோள்கள்
-----------

1. ↑  "Maxim". BBC News. 2008-04-24.. பார்த்த நாள்: 2008-04-25.
2. ↑  "Megan Fox is world's sexiest woman". News.com.au. 2008-04-24. Archived from the original on 2008-05-08.. பார்த்த நாள்: 2008-04-25.
3. ↑  "Megan Fox heats up talk about film, love life". Access Hollywood. 2009-05-05. 2009-05-08 அன்று மூலம் பரணிடப்பட்டது. 2009-05-05 அன்று பார்க்கப்பட்டது.
4. ↑  "On The Cover: Megan Fox". The Evening Herald. 2012-04-30 அன்று மூலம் பரணிடப்பட்டது. 2008-08-18 அன்று பார்க்கப்பட்டது.

புற இணைப்புகள்
--------------

விக்கிமீடியா பொதுவகத்தில்,  
 ***மேகன் பாக்சு***   
என்பதின் ஊடகங்கள் உள்ளன. 

* இணையத் திரைப்பட தரவுத்தளத்தில் மேகன் ஃபாக்சு
* மேகன் ஃபாக்சு at TV.com
* மேகன் ஃபாக்சு திறந்த ஆவணத் திட்டத்தில்
* மேகன் பாக்ஸ் பேட்டி
* மேகன் ஃபாக்சு at Allmovie
* மேகன் ஃபாக்சு at Yahoo! Movies
**பி. ஆர். எஸ். வெங்கடேசன்** ஒரு இந்திய அரசியல்வாதி. இவர் இந்திய நாடாளுமன்றத்தில் தமிழ்நாட்டைச் சேர்ந்த முன்னாள் நாடாளுமன்ற உறுப்பினர். இவர் மக்களவை தேர்தலில் கடலூர் மக்களவைத் தொகுதியில் இந்திய தேசிய காங்கிரசு கட்சியின் சார்பாக தமிழ்நாட்டில் இந்திய நாடாளுமன்றத் தேர்தல், 1984 , மற்றும் 1989 களில் போட்டியிட்டு வெற்றிபெற்றவர். மற்றும் தமிழ் மாநில காங்கிரசு மூப்பனார்) கட்சி சார்பாக தமிழ்நாட்டில் இந்திய நாடாளுமன்றத் தேர்தல், 1996ல் வேட்பாளராக போட்டியிட்டார்.

இவர் மேலும் தமிழக சட்ட மன்ற உறுப்பினர் (இந்தியா) ஆகவும் பணியாற்றியுள்ளார்.  இவர் தமிழ்நாடு சட்டமன்றம் தேர்தலில் இந்திய தேசிய காங்கிரசு கட்சியின் சார்பாக கடலூர் மக்களவைத் தொகுதியில் தமிழ்நாடு சட்டமன்றத் தேர்தல், 1991 ல் போட்டியிட்டு வெற்றிபெற்றார்.

மேற்கோள்கள்
-----------

1. ↑  "Volume I, 1984 Indian general election, 8th Lok Sabha" (PDF). 2014-07-18 அன்று மூலம் (PDF) பரணிடப்பட்டது. 2017-06-23 அன்று பார்க்கப்பட்டது.
2. ↑  "Volume I, 1989 Indian general election, 9th Lok Sabha" (PDF). 2014-07-18 அன்று மூலம் (PDF) பரணிடப்பட்டது. 2017-06-23 அன்று பார்க்கப்பட்டது.
3. ↑  "Volume I, 1996 Indian Lok Sabha election, 11th Lok Sabha" (PDF). 2014-07-18 அன்று மூலம் (PDF) பரணிடப்பட்டது. 2017-06-23 அன்று பார்க்கப்பட்டது.
4. ↑  "1996 Tamil Nadu Election Results, Election Commission of India" (PDF). 2010-10-07 அன்று மூலம் (PDF) பரணிடப்பட்டது. 2017-06-23 அன்று பார்க்கப்பட்டது.
**சு. கல்யாணசுந்தரம்** (*S. Kalyanasundaram*)(பிறப்பு சூன் 24, 1940) என்பவர் இந்திய அரசியல்வாதியும் தமிழகத்தினைச் சார்ந்த நாடாளுமன்ற மாநிலங்களவை உறுப்பினரும் ஆவார்.

இவர் தஞ்சாவூர் மாவட்டம் கும்பகோணம் அருகே உள்ள பம்பப்படையூர் கிராமத்தினைச் சார்ந்தவர். இவரது தந்தை சுந்தரராஜன் இந்திய தேசிய காங்கிரசு கட்சியின் தலைவர்களில் ஒருவர் ஆவார். கும்பகோணம் அரசுப் பள்ளியில் கல்வி பயின்ற கல்யாணசுந்தரம், திராவிட இயக்கத்தில் தன்னை இணைத்துக்கொண்டார். இவர் திராவிட முன்னேற்றக் கழக அரசியல்வாதி ஆவார்.

வகித்தப் பதவிகள்
----------------

ஒருங்கிணைந்த கும்பகோணம் ஒன்றியப் பெருந்தலைவர், தஞ்சை மாவட்ட கூட்டுறவு பால்வள தலைவர், மாவட்ட ஊராட்சிக்குழு துணைத் தலைவராக எனப் பலபொறுப்புகளை வகித்துள்ளார். இவர் தற்பொழுது திராவிட முன்னேற்றக் கழகத்தின் வடக்கு மாவட்டச் செயலாளராக உள்ளார்.

### நாடாளுமன்ற உறுப்பினர்

கல்யாணசுந்தரம் 2022ஆம் ஆண்டு சூன் மாதம் நடைபெற இருந்த நாடாளுமன்ற மாநிலங்களை உறுப்பினருக்கான தேர்தலில் திமுக சார்பில் வேட்பாளராக மனுத்தாக்கல்செய்திருந்தார். இத்தேர்தலில் போட்டி இல்லாததால், போட்டியின்றி தேர்ந்தெடுக்கப்பட்டதாக அறிவிக்கப்பட்டுள்ளது.

குடும்பம்
---------

கல்யாணசுந்தரம் கனகவள்ளி என்பரைத் திருமணம் செய்து கொண்டார். இந்த இணையருக்கு மூன்று மகன்கள் உள்ளனர். இவர்களில் முத்துச்செல்வன் என்ற மகன் தற்போது மாவட்ட ஊராட்சிக்குழு துணைத் தலைவராக உள்ளார்.

மேற்கோள்கள்
-----------

1. ↑  "காங்கிரஸ் குடும்பம்... திமுக எம்பி வேட்பாளர்.... எஸ்.கே. குறித்த சில சுவாரஸ்ய தகவல்கள்!". *Samayam Tamil*. 2022-06-04 அன்று பார்க்கப்பட்டது.
2. ↑  "எம்.பி ஆகும் 82 வயது கல்யாணசுந்தரம்: 2 ஏக்கர் நிலம் தானம் கொடுத்த குடும்ப வாரிசு". *Indian Express Tamil*. 2022-06-04 அன்று பார்க்கப்பட்டது.
3. ↑  "வெளியான ராஜ்யசபா வேட்பாளர் பட்டியல்: யார் இந்த தஞ்சை கல்யாணசுந்தரம்? கடைகோடி தொண்டனையும் கொண்டாடும் திமுக". *Kalaignar Seithigal*. 2022-06-04 அன்று பார்க்கப்பட்டது.
4. ↑  Ali, Noorul Ahamed Jahaber (2022-06-03). "திமுக, அதிமுக, காங்கிரஸ் கட்சிகளில் 6 பேர் போட்டியின்றி மாநிலங்களவை உறுப்பினர்களாக தேர்வு". *tamil.oneindia.com*. 2022-06-04 அன்று பார்க்கப்பட்டது.
**நெடுங்கழுத்துப் பரணர்** சங்ககாலப் புலவர்களில் ஒருவர். பரணர், வன்பரணர் போன்று பரணர் என்னும் பெயர் கொண்ட புலவர்கள் இருப்பதால் அவர்களினின்று இவரை வேறுபடுத்திக் காட்ட இவரை நெடுங்கழுத்து என்னும் அடைமொழி சேர்த்து நெடுங்கழுத்துப் பரணர் என வழங்கினர்.

புறநானூறு 291 எண் கொண்ட ஒரே ஒரு பாடல் மட்டும் இவர் பாடியதாக உள்ளது.

புறம் 291 சொல்லும் செய்தி
-------------------------

### கரந்தை மாயோன்

பகைவர் ஆனிரைகளைக் கவர்ந்து சென்றனர். அவற்றை மீட்க அரசன் வீரர்களை அனுப்பினான். ஆனிரைகளை மீட்டுத் திரும்பிய மாயோன் போன்ற கருநிறத்தவன் விழுப்புண் பட்டுச் சாகக் கிடந்தான். அவனைத் தின்ன நரிகள் வட்டமிட்டன.

#### பிணத்தின் மேல் வெள்ளைத்துணி

அவன் மேல் வெள்ளை ஆடை போர்த்தினர். சிறுவர்களும், துடி முழக்குவோரும், பாடும் மக்களும் கூடினர்.

#### மணிமாலை

மக்கள் தாம் அணிந்திருக்கும் மணிமாலையை வீரன் மாயோனுக்குச் சூட்டி மகிழ்ந்தனர்.

#### ஒருகாழ் மாலை

துடிதுடித்து விதுப்புற்ற வேந்தனும் வீரன் மாயோனுக்குத் தன் ஒருகாழ் மாலையைச் சூட்டிப் பெருமைப்படுத்தினான்.

##### துடி முழக்கம்

இக்காலத்தில் மேளம் கொட்டுவது போல அக்காலத்திலும் துடியை முழக்கினர்.

##### புகழ் பாடுவோர்

இக்காலத்தில் சாவுமேளம் கொட்டுவோர் இறந்தவரின் புகழைப் பாடிக்கொண்டு கொட்டுவர். அதுபோல விழுப்புண் பட்டுச் சாகக் கிடந்த மாயோனுக்கும் அவனது புகழைப் பாடிக்கொண்டு துடி முழக்கினர். இப்படிக் கொட்டி அவர்கள் அவன் சாகும்வரையில் நரி அண்ட விடாமல் தடுத்தனர்.

##### விளரிப்பண்

இறந்தவன் நிரந்தரமாக உலகை விட்டுப் பிரிந்துவிட்டான். இந்தப் பிரிவைப் பாடுவது பாலைப்பண். இதனை விளரிப்பண் என்றும் கூறுவர்.

துடி முழக்கத்துடன் இறந்தவரின் புகழைப் பாடுவதும், மகளிர் இறந்தவரின் புகழைப் பாடி ஒப்பாரி வைப்பதும் விளரிப்பண்.

மேற்கோள்கள்
-----------

1. ↑  நெடுங்கழுத்துப் பரணர் - தமிழ் இணையக் கல்விக் கழகம்
**நிலாவெளிக் கல்வெட்டு** என்பது, இலங்கையின் திருகோணமலை மாவட்டத்தில் உள்ள நிலாவெளிப் பிள்ளையார் கோயிலில் கண்டுபிடிக்கப்பட்ட ஒரு கல்வெட்டு ஆகும். தொடக்கத்தில் இது எங்கிருந்தது என்று தெரியவில்லை. ஆனால், 20 ஆம் நூற்றாண்டில் பிள்ளையார் கோயில் புதிதாகக் கட்டப்பட்ட காலத்தில் இக்கல்வெட்டைக் கோயில் தீர்த்தக் கிணற்றின் படிக்கல்லாக வைத்துக் கட்டிவிட்டனர். முன்னாள் சாம்பல்தீவுக் கிராமசபைத் தலைவரான செ. தம்பிராசாவின் அழைப்பின்பேரில் நிலாவெளிக்குச் சென்ற கா. இந்திரபாலாவும் செ. குணசிங்கமும் முதன் முதலாக இதைப் படியெடுத்து ஆய்வுசெய்தனர்.

காலம்
-----

இக்கல்வெட்டின் காலத்தை நேரடியாகக் குறித்துக்காட்டக்கூடிய அரசனின் பெயர், ஆட்சியாண்டு முதலிய தகவல்கள் இதன் வாசிக்கக்கூடிய பகுதிகளில் இல்லை. எழுத்துக்கள் சிதைந்து போயுள்ள கல்வெட்டின் மேற்பகுதியில் இத்தகைய விவரங்கள் இருந்திருக்கக்கூடும். ஆனாலும், எழுத்தமைதி, அதில் காணப்படும் தகவல்கள் போன்றவற்றை அடிப்படையாகக் கொண்டு இக்கல்வெட்டு இலங்கையில் சோழராட்சியின் தொடக்ககாலத்துக்கு உரியது என மதிப்பிடப்பட்டுள்ளது.

உள்ளடக்கம்
----------

இக்கல்வெட்டு திருகோணமலையில் உள்ள மத்ஸ்யகேஸ்வரம் என்னும் கோயிலுக்கு அன்றாட வழிபாட்டுத் தேவைகளுக்காக வழங்கப்பட்ட தானம் ஒன்றைக் குறிக்கிறது. மத்ஸ்யகேஸ்வரம் என்பது திருக்கோணேஸ்வரம் என இன்று அழைக்கப்படும் கோயிலுக்கு முன்னர் வழங்கிய ஒரு பெயராகும். வழங்கப்பட்ட தானம், கிரிகாமம், கிரிகண்ட கிரிகாமம் ஆகிய ஊர்களில் உள்ள நன்செய், புன்செய் நிலங்களை உள்ளடக்கியிருந்தது.இவ்விரு ஊர்ப் பெயர்களும் இன்று வழக்கில் இல்லை. எனினும், இதில் தரப்பட்டுள்ள தகவல்கள் மேற்படி ஊர்கள் கடற்கரையை அன்றி அமைந்தவை என்பதைக் காட்டுகின்றன. திருக்கோணமலை, கோணமாமலை ஆகிய பெயர்கள் இந்தக் கல்வெட்டில் உள்ளன. இதுவரை அறியப்பட்டுள்ள ஆவணங்களில், திருக்கோணமலை என்ற பெயர் குறிக்கப்பட்டுள்ள மிகப்பழைய ஆவணம் இதுவே. எனினும், திருக்கோணமலையைக் குறிக்கும் கோணமாமலை என்ற பெயர் ஏழாம் நூற்றாண்டைச் சேர்ந்த தேவாரங்களில் காணப்படுவது குறிப்பிடத்தக்கது.

மேற்கோள்கள்
-----------

1. ↑  பத்மநாதன், செ. 2006. பக். 103, 104.
2. ↑  பத்மநாதன், செ. 2006. பக். 105.
3. ↑  பத்மநாதன், செ. 2006. பக். 106.

உசாத்துணைகள்
------------

* பத்மநாதன், சி. இலங்கைத் தமிழ்ச் சாசனங்கள், கலாச்சார அலுவல்கள் திணைக்களம், கொழும்பு, 2006.

இவற்றையும் பார்க்கவும்
----------------------

* இலங்கைத் தமிழ்க் கல்வெட்டுக்களின் பட்டியல்
**திகில் திரைப்படம்** (Horror film) என்பது திரைப்படங்களில் உள்ள ஒரு வகையாகும். திரைக்கதைகளில் பேய்கள், ஆவிகள், சாத்தான்கள் போன்ற பல பின்னணியிலும் பார்வையாளர்களைப் பயமுறுத்தும் காட்சிகளைக் கொண்டு உருவாக்கப்படும் திரைப்படம் பேய்ப்படம் எனலாம். பேய்ப்படங்கள் பெரும்பாலும் ஆங்கிலத் திரைப்படத்துறையில் அதிகளவில் காணப்படும். இவ்வகையில் வெளிவரும் திரைப்படங்கள் சில கட்டுக்கதைகளின் அடிப்படையிலும் சில திரைப்படங்கள் உண்மைச் சம்பவங்கள் அடிப்படையிலும் வெளிவருவது குறிப்பிடத்தக்கது.

திகில் திரைப்படங்கள் கனவுருப்புனைவு, இயற்கைக்கு அப்பாற்பட்ட புனைகதை மற்றும் பரபரப்பூட்டும் வகைகள் திகில் கதையுடன் ஒன்று சேரக்கூடும். திகில் திரைப்படங்கள் பெரும்பாலும் பார்வையாளர்களின் கனவுகள், அச்சங்கள், வெறுப்புகள் மற்றும் தெரியாதவர்களின் பயங்கரத்தைத் தூண்டுவதை நோக்கமாகக் கொண்டுள்ளன. 

தமிழில் 13-ம் நம்பர் வீடு, அதிசய மனிதன், ஆயிரம் ஜென்மங்கள், சிவி, ஷாக், முனி, போன்ற பல திகில் திரைப்படங்கள் வெளியாகியுள்ளது.

பிரபல பேய்ப்படங்கள்
-------------------

* ஈவில் டெட்
* த எக்சோர்சிஸ்ட்
* மதர் ஆஃப் டியர்
* ஷா தொகுப்பு
* ராங் டர்ன்
* ஹாஸ்டல்

பிரபல பேய்ப்பட எழுத்தாளர்கள்
----------------------------

* ஸ்டீபன் கிங்

தமிழ் திகில் தொடர்கள்
---------------------

* ஆத்மா
* ஆதிரா
* நந்தினி
* பைரவி ஆவிகளுக்குப் பிரியமானவள்
* மாங்கல்ய தோஷம்
* யாரடி நீ மோகினி

மேற்கோள்கள்
-----------

1. ↑  "What is a horror film? | Screenwriter". *www.irishtimes.com* (ஆங்கிலம்). 2018-08-17 அன்று மூலம் பரணிடப்பட்டது. 2018-08-17 அன்று பார்க்கப்பட்டது.

| * பா
* உ
* தொ
திரைப்பட வகைகள் |
| --- |
| பாணி வாரியாக | 
* அதிரடி
* அறிபுனை
* ஆவணம்
	+ பயண ஆவணப்படம்
* உளவு
* ஊமை
* கலை
* கல்வி
* கனவுருப்புனைவு
	+ உயர் கனவுருப்புனைவு
* காதல்
* காவியம்
* கிராமம்
* குடும்பம்
* நாடகம்
	+ சட்ட நாடகம்
	+ நகைச்சுவை நாடகம்
	+ வரலாற்று நாடகம்
* சமூகம்
* சாகசம்
* திகில்
* நகைச்சுவை
* பகடி
* பரபரப்பூட்டும்
* மர்மம்
* மேற்கத்திய
* வாழ்க்கை வரலாறு

 |
| கருப்பொருள் வாரியாக | 
* பயண ஆவணப்படம்
* குற்றவியல்
* தற்காப்பு
* பிணன்
* போர்
* மீநாயகன்
* மேற்கத்திய
* விளையாட்டு
* ஓரினச்சேர்க்கை

 |
| மக்கள் வாரியாக | 
* ஆபாசம்
* கருப்பு
* சிறுவர்
	+ விடலைப் பருவம்
* மகளிர்

 |
| உற்பத்தி வாரியாக | 
* முப்பரிமாணம்
* உண்மை
* இயங்குபடம்
	+ அனிமே
	+ கணினி
* கலை
* கருப்பு வெள்ளை
* மசாலா
* சுயாதீனம்
* முழு நீளம்
* குறும்படம்
* ஊமை

 |
திகாலிபுகுரி
அசாம் முதலமைசர் திகாலிபுகுரியின் வடகரையில் போர் நினைவுச் சின்னத்தை 2016 ஆம் ஆண்டு ஆகத்து 15 அன்று திறந்து வைத்தார்.
**திகாலிபுகுரி** *(Dighalipukhuri)* இந்தியாவின் அசாம் மாநிலத்திலுள்ள குவகாத்தி நகரில் வெட்டப்பட்டுள்ள செவ்வக வடிவ செயற்கை குளமாகும்.  இதை திகலிபுகுரி என்ற பெயராலும் அழைக்கலாம். இக்குளம் அரை மைல் நீளம் கொண்டுள்ளது. இங்குள்ள தோட்டமும் குளமும் சேர்ந்து 17-18 பிகா அளவு நிலப்பகுதியாகும். ஒரு பிகா என்பது ஓர் ஏக்கரில் மூன்றில் ஒரு பகுதியுள்ள நிலப்பரப்பைக் குறிக்கிறது.

வரலாறு
------

வரலாற்றில் இது அகோம் இனக்குழுவினரால் ஒரு கடற்படை தளமாக உருவாக்கப்பட்டு பயன்படுத்தப்பட்டது. பிரம்மபுத்திரா நதிக்கு இக்குளத்தின் வழியாகச் செல்லும் வழி இறுதியில் மூடப்பட்டது, காலனித்துவ காலத்தில் இந்த பகுதி மேலும் நிரப்பப்பட்டு இங்கு சுற்றுலா மாளிகை கட்டப்பட்டது. பின்னர் குவகாத்தி உயர் நீதிமன்ற கட்டடமும் புதிதாக நிரப்பப்பட்ட பகுதியில் கட்டப்பட்டது.

பார்வை நேரம்
------------

திகால் புகுரி பூங்கா காலை **8:30 மு.ப முதல் 5.30 பி.ப வரை திற்ந்திருக்கும்.**

மேற்கோள்கள்
-----------

1. ↑  India. Parliament. Rajya Sabha (2003), *Parliamentary Debates: Official Report, Volume 200, Issue 4*, Council of States Secretariat, 05-Dec-2003 - India,
2. ↑  *The Indian Newspaper Society Press Handbook* (2007), p.774
முதல் பதிப்பு நூல் அட்டை
***தி ஹில் ஆப் தேவி***, என்பது *ஈ. எம். பாரஸ்டர்* என்பவருடைய  இந்தியாவைப் பற்றிய நூலாகும். இந்நூலில் அவர் இரண்டு முறை (1912 முதல் 1913 வரையிலும் மற்றும் 1921) இந்தியாவிற்கு வருகை புரிந்தது, அவர் வருகையின் போது இந்தியாவின் ஆட்சிமுறை, மக்கள் போன்றவற்றையும், அவர் இந்தியாவின்  மத்திய பிரதேசத்திலுள்ள தேவாஸ் என்னும் ஊரிலுள்ள மன்னரிடத்தில் செயலாளராக பணிபுரிந்தது உள்ளிட்டவைகளையும் விவரிக்கின்றார். இப்புத்தகத்தின் முதல் பதிப்பு 1953-ம் ஆண்டு வெளியானது.

இப்புத்தகத்திற்கு இந்து சமய தெய்வமான தேவியின் பெயரை வைத்துள்ளார். இக்கதையில் விடுதலைக்கு முந்தைய இந்தியாவில் நடந்த ஆட்சி முறை, குறிப்பாக தேவாஸ் ராச்சியத்தின் ஆட்சிமுறையைப் பற்றி விரிவாக விவரித்துள்ளார். இப்புத்தகத்தில் தேவாஸை ஆளும் இரண்டு குடும்பங்களுக்கு இடையே உள்ள பகையைப் பற்றியும் அதனைச் சுற்றி அமையும் விவரங்களைப் பற்றியும் எழுதியுள்ளமையால் இப்புத்தகம் இந்திய ராஜ வாழ்க்கையைப் பற்றிய ஒரு நுண்ணறிவை அளிக்கின்றது. 1924-ம் ஆண்டு வெளியான "எ பேசேஜ் டூ இந்தியா" என்ற நாவலுடன் இப்புத்தகத்தைப் படிக்கும் போது, இந்தியாவைப் பற்றிய ஒரு முழு அனுபவம் கிடைக்கும்.

வெளி இணைப்புகள்
---------------

* ஈ. எம். பாரஸ்டர்: தி ஹில் ஆப் தேவி (ஆங்கில மொழியில்)
* கதைச் சுருக்கம் (ஆங்கில மொழியில்)
இயற்பியலிலும், வெப்ப இயக்கவியலிலும், **நிலைச் சமன்பாடு** (Equation of state) என்பது குறிப்பிட்ட புறநிலைத் தொகுதி ஒன்றில், ஒரு பருப்பொருளின் நிலை குறித்து விவரிக்கும் ஒரு வெப்ப இயக்கவியற் சமன்பாடு ஆகும்.. இது, வெப்பநிலை, அழுத்தம், கனவளவு, அக ஆற்றல் போன்ற நிலைச்சார்புகளுள் இரண்டு அல்லது அதற்கும் மேற்பட்டவற்றுள் உள்ள தொடர்பைக் கணிதச் சமன்பாடு மூலம் தருகிறது. தனிப்பாய்மங்கள், பாய்மக் கலவைகள், திண்மப் பொருள்கள், அல்லது விண்மீன்களின் உள்ளடக்கம் பற்றியெல்லாம் விவரிக்க உதவுகிறது நிலைச் சமன்பாடு.

நிலைச் சமன்பாட்டின் பரவலான பயன்பாடு நீர்ம வளிமங்களின் அடர்த்தியை அவற்றின் வெப்பநிலை, அழுத்தம் ஆகியவற்றோடு தொடர்புபடுத்துவது தான். மிகவும் எளிமையான ஒரு நிலைச் சமன்பாடு கருத்தியல் வளிம விதி என்பதாகும். இது குறைந்த அழுத்தத்திலும், மிதமான வெப்பநிலையிலும் சரியாக இருந்தாலும், வெப்பமும் அழுத்தமும் அதிகரிக்கும்போது முற்றிலும் சரியாகக் கணிப்பதில்லை. ஒரு வளிமம் நீர்மமாகும் நிலைகுறித்தும் இச்சமன்பாடு சரியாக விவரிப்பதில்லை. வளிம நீர்மங்களுக்குப் பயன்படுத்த வேறு சரியான நிலைச் சமன்பாடுகள் பலவற்றையும் கண்டறிந்திருக்கின்றனர். எல்லா வகையான பொருள்களுக்கும், அவற்றின் எல்லாப் புறநிலைகளிலும், பொருள்களின் எல்லாப் பண்புகளையும் மிகச் சரியாக விவரிக்கும் ஓர் ஒற்றை நிலைச் சமன்பாடு என்று எதுவுமில்லை.

மேற்கோள்கள்
-----------

1. ↑  Perrot, Pierre (1998). *A to Z of Thermodynamics*. Oxford University Press. பன்னாட்டுத் தரப்புத்தக எண்:0-19-856552-6.
**திகம்பத்தான வாகன குண்டுதாக்குதல்** என்பது அக்டோபர் 16,2006ல் தம்புள்ள மற்றும் ஹபரண நகரிற்கு அண்மித்த திகம்பத்தான எனும் இடத்தில் இலங்கை இராணுவ வாகனத் தொடரணியின் மீது வாகனத்தில் அதிசக்தி வாய்ந்த குண்டுகளை பொருத்திய விடுதலைப் புலிகளின் தற்கொலை குண்டுதாரி ஒருவரினால் நடத்தப்பட்ட குண்டுத்தாக்குதலாகும்.தொடரணியில் உள்ள 15 வாகனங்களில் விடுமுறையில் வீடு திரும்பும் இராணுவத்தினரும்,விடுமுறை முடிந்து கடமைக்கு திரும்பும் இராணுவத்தினருமாக 200 ற்கு மேற்பட்டவர்க (சில தகவலின்படி 340) சம்பவ இடத்தினில் காணப்பட்டனர்.குண்டுதாக்குதலின் விளைவாக 8 சிவிலியன் ஊழியர்கள் உட்பட 92ற்கும் 103 இடையான இராணுவத்தினர் கொல்லப்பட்டதுடன் 150 ற்கும் அதிகமானவர்கள் காயமடைந்தனர்.இவர்களில் மிக அதிகமானவர்கள் திருகோணமலை கடற்படைத்தளதில் பணிபுரியும் கடற்படையினராவார்கள்.இவர்கள் தவிர பாதசாரிகளும்,வியாபாரிகளும் காயமடைந்தனர்.133 இலங்கை இராணுவத்தினர் கொல்லப்பட்ட காரணமான யாழ் முகமாலை முறியடிப்புச் சமர் அடுத்து ஒரிரு தினங்களில் இடம்பெற்ற இத்தாக்குதல் இலங்கை இராணுவ படையினருக்கு மேலும் ஒர் பேரிழப்பினை தந்தது.இத்தாக்குதலுக்கு பதிலடியாக புலிகளின் கட்டுப்பாட்டு பகுதிகளில் இலங்கை விமான படையினரால் விமான குண்டு வீச்சுத் தாக்குதல் நிகழ்தப்பட்டது.புலிகளின் தகவலின் படி 2 பொது மக்கள் கொல்லப்பட்டும் 15 பேர் காயமடைந்துள்ளனர்.புலிகளின் இராணுவப் பேச்சாளர் இளந்திரையன் கருத்துத் தெரிவிக்கையில்*போர்க்களங்களுக்கு அப்பால் சிறிலங்கா இராணுவம் இலக்கு வைக்கப்படுவதற்கான வாய்ப்புக்களை நாம் மறுப்பதற்கில்லை* எனக் கூறினார்.

இவற்றையும் பார்க்க
------------------

* தமிழீழ விடுதலைப் புலிகள்
* இலங்கை கடற்படை
* இலங்கை இனப்பிரச்சினைக் காலக்கோடு
* தமிழீழ விடுதலைப்புலிகளின் தாக்குதல்கள் பட்டியல்

உசாவல்
------

1. ↑  "Suicide bombing kills more than 100 Sri Lankan sailors". Times Online. 16 October 2006. .
2. ↑  "Fighter jets pound suspected rebel camp after suicide bombing kills 95 sailors". USA Today. 17 October 2006. .
3. ↑  [ "போர்க்களங்களுக்கு அப்பால் சிறிலங்கா இராணுவம் இலக்கு வைக்கப்படுவதற்கான வாய்ப்புக்களை நாம் மறுப்பதற்
கில்லை: இ.இளந்திரையன்"]. புதினம். அக்டோபர் 14, 2006. .

வெளி இணைப்புக்கள்
-----------------

* சிறிலங்கா கடற்படை மீது தாக்குதல்: 102 பேர் பலி- 150 பேர் படுகாயம்-புதினம்
[*தொடர்பிழந்த இணைப்பு*]
* Bomb blast in Habarana targets SLN vehicles, 99 killed, 150 wounded - Tamilnet
* தொடரும் தாக்குதல்களும் ஆங்கில ஊடகங்களின் அதிர்வலைகளும்-புதினம் பரணிடப்பட்டது 2006-11-14 at the வந்தவழி இயந்திரம்
* ஹபரணையில் வெடித்துச் சிதறிய சம்பூர் ஆக்கிரமிப்பு நோக்கம் ஆய்வுக்கட்டுரை-புதினம் பரணிடப்பட்டது 2006-12-01 at the வந்தவழி இயந்திரம்
**மில்லனின் காரணி** (*Millon's Reagent*) கரையக்கூடிய புரதங்களைக் கண்டறியப் பயன்படும் பகுப்பாய்வு வேதிக்காரணியாகும். சோதனைக்குட்படுத்தும் கரைசலில் இந்த வேதிக்காரணியை ஒரு சில சொட்டுக்கள் சேர்த்து மிதமாக வெப்பப்படுத்தப்படுகிறது. செம்பழுப்பு நிற வீழ்படிவு அல்லது நிற மாற்றமானது, அனைத்துப் புரதங்களிலும் காணப்படும் டைரோசின் எச்சத்தின் இருப்பினை அடையாளம் காட்டுகிறது.

மில்லனின் சோதனை புரதத்தை மட்டும் கண்டறிவதற்கான சோதனை அல்ல. (இச்சோதனை பீனாலிக் சேர்மங்களையும் கண்டறிய உதவுகிறது). ஆகவே, புரதங்களின் இருப்பினை உறுதி செய்ய பிற சோதனைகளான பையூரெட் மற்றும் நின்ஐட்ரின் சோதனைகளையும் பயன்படுத்த வேண்டும். இது உலோக பாதரசத்தை, நைட்ரிக் அமிலத்தில் கரைத்து பின்னர் நீர்த்துப் போகச் செய்வதன் மூலம் பெறப்படுகிறது.  இந்தச் சோதனையானது, பிரஞ்சு வேதியியலாளர், அகசுடே நிக்கோலசு யூஜின் மில்லன் (1812–1867) என்பவரால் உருவாக்கப்பட்டது.

இவற்றையும் காண்க
----------------

* பெனடிக்ட் கரைசல்

மேற்கோள்கள்
-----------

1. ↑  Walsh, Edward O'Farrell (1961). *An Introduction to Biochemistry*. London: The English Universities Press Ltd. பக். 406–407. இணையக் கணினி நூலக மையம்:421450365.
நுழைவாயில்
தஞ்சாவூர் மாவட்டத்தில் தஞ்சாவூர்-நாகப்பட்டினம் சாலையில் தஞ்சாவூரிலிருந்து 18 கிமீ தொலைவில் காவிரி வடவாறு தென்கரையில் **உடையார்கோயில்** அமைந்துள்ளது.

பேரேரி
------

கோயில் முன் அமைந்துள்ள பேரேரி ஒரு காலத்தில் தீவு போல் சுற்றிலும் அமைய நடுவில் சிவன் கோயில் அமைந்திருந்தது. பின்னர் போக்குவரத்து வசதிக்காக இடது பக்கம் மட்டும் மண் கொண்டு மூடப்பட்டு தற்போது கோயிலின் மூன்று புறமும் பெரிய ஏரி காணப்படுகிறது. இவ்விதம் நீர் நிலையின் நடுவில் இக்கோயில் அமைந்திருப்பது ஒரு தனிச்சிறப்பாகும். கோயிலின் எதிரில் தற்போது ஒரு குளம் உள்ளது. மூன்று புறம் ஏரி தற்போது காணப்படவில்லை. ஏரி சுருங்கி தற்போது குளமாக மாறியிருக்கலாம்.

அமைப்பு
-------

மூன்று பிரகாரங்களுடன் இக்கோயில் உள்ளது. கருவறையைச் சுற்றியுள்ள பிரகாரத்தில் வரிசையாக முக்குருணி அரிசி விநாயகர், பிரம்மபுரீஸ்வரர், ஆனந்தபுரீஸ்வரர், காசி விஸ்வநாதர், வள்ளி தெய்வானையுடன் கூடிய முருகன், வேதபுரீஸ்வரர், சதுர்வேதபுரீஸ்வரர், பூலோகநாதர், கஜலட்சுமி ஆகியோர் உள்ளனர். பிரதான விநாயகர் சன்னதி தனியாக உள்ளது. அச்சன்னதியில் அனுராதா க்ரமன சரஸ்வதி உள்ளார். கருவறையின் பின்புறம் முறையே விநாயகர், தெட்சிணாமூர்த்தி, அண்ணாமலையார், பிரம்மா, துர்க்கை ஆகியோர் உள்ளனர். அருகே சண்டிகேஸ்வரர் சன்னதி உள்ளது. அருகில் கோயிலின் தலவிருட்சமான களாச்செடி உள்ளது. முன்மண்டபத்தில் பள்ளியறை உள்ளது. அதனைத் தொடரந்து பைரவர், திருமறைக்கோயில், சேக்கிழார், ஞானசம்பந்தர், அப்பர், சுந்தர், மாணிக்கவாசகர், அனுமார், சூரியன், சந்திரன் காணப்படுகின்றனர். இங்கு நவக்கிரகச் சன்னதியும் உள்ளது.

இறைவன், இறைவி
-------------

இங்கு கோயில் கொண்டுள்ள இறைவன் கரவந்தீஸ்வரர் எனப்படுகிறார்.  இவர் திருக்களாவுடையார் என்றும் அழைக்கப்படுகிறார். கருவறையின் முன்புறம் வலது புறம் ஆட்கொண்டாரும், இடது புறம் உய்யக்கொண்டாரும் உள்ளனர். கருவறையின் முன்பாக நந்தியும், பலிபீடமும் உள்ளன. கோயிலின் இடது புறம் அம்மன் சன்னதி உள்ளது. அங்குள்ள இறைவி தர்மவல்லி என்றழைக்கப்படுகிறார். அம்மன் சன்னதி அருகே நர்த்தன விநாயகர் உள்ளார்.

கல்வெட்டு
---------

இக்கோயிலில் உள்ள கல்வெட்டுக்களில் காலத்தால் முந்தியது முதலாம் இராசேந்திரனின் 31ஆம் ஆட்சியாண்டு (கி.பி.1045) கல்வெட்டாகும். இம்மன்னனின் கல்வெட்டில் ‘நம்மூர் திரிபுவன மாதேவிப் பேரேரி உள்ளால் எழுந்தருளியிருந்த திருக்கிளாஉடையார்மகாதேவர் கோயிலில்‘ என்று குறிப்பிடுவதிலிருந்து ஏரியின் நடுவில் இக்கோயில் அமைந்திருந்தது என்பதும், ஏரியின் பெயர் திரிபுவன மாதேவிப் பேரேரி என்றும் அறியமுடிகிறது.

அருகேயுள்ள கோயில்
-----------------

இவ்வூரில் வெங்கடாஜலபதி கோயில் என்ற பெருமாள் கோயில் உள்ளது.

மேற்கோள்கள்
-----------

1. 1 2 3   ச.பரணன், பேரேரியின் நடுவில் ஒரு சிவன் கோயில், மகாமகம் 2004 சிறப்பு மலர்

படத்தொகுப்பு
------------

* ராஜகோபுரம்ராஜகோபுரம்
* உள்பிரகாரம்உள்பிரகாரம்
* மூலவர் விமானம்மூலவர் விமானம்
* இறைவி விமானம்இறைவி விமானம்
* எதிரில் குளம்எதிரில் குளம்
* வெளிப்பிரகாரம்வெளிப்பிரகாரம்
* நீர்நிலையுடன் கோயில்நீர்நிலையுடன் கோயில்

விக்கிமீடியா பொதுவகத்தில்,  
 ***Udayar Kovil***   
என்பதின் ஊடகங்கள் உள்ளன.
உயிரணுவின் சைட்டோபிளாசம் போலவே, உயிரணுக் கருவில் நியூக்ளியோ பிளாஸ்மாம், கரியோபாலாசம் (Nucleoplasm) அல்லது நியூக்ளியஸ் சாப் உள்ளது. நியூக்ளியோபிளாசம் என்பது புரோட்டாப் பிளாஸ்மாவின் வகைகளில் ஒன்று. அது அணுக்கரு மென்படலம் அல்லது அணு உலை மூலம் உறிஞ்சப்படுகிறது. நியூக்ளியோ பிளாஸ்மோ குரோமோசோம்கள் மற்றும் நியூக்ளியோவை உள்ளடக்கியது.  டி.என்.ஏவைப் பிரதிபலிக்கும் நியூக்ளியோடைடுகள்  மற்றும் உட்கருவில் நடக்கும் நேரடி நடவடிக்கைகளான  என்சைம்கள்  போன்ற பல பொருட்கள் நியூக்ளியோ பிளாஸ்மாமில் கரைந்து போகின்றன. நியூக்ளியோபிளாஸின் கரையக்கூடிய, திரவ பகுதி அணுக்கரு ஹைகோபிளாஸ் அல்லது நியூக்ளியோசல் என்று அழைக்கப்படுகிறது.

கண்டுபிடிப்பு
-------------

"Nucleoplasm" என்ற வார்த்தை வான் பெனெடென் (1875) என்பவரால் உருவாக்கப்பட்டது,   அதே நேரத்தில் "கரியோபாலசம்" என்ற சொல் ஃப்ரீமிங்கால் (1878) உருவாக்கப்பட்டது.

மேற்கோள்கள்
-----------

1. ↑  Beneden, E. van (1875). La maturation de l'oeuf, la fécondation et les premières de développement embryonnaire des Mammiferes d'après les recherches faites chez le lapin. *Bull. Acad. Bel. Cl. Sci.* 40, 2 sèr.: 686-736, BHL.
2. ↑  Flemming, W. (1878). Beiträge zur Kenntniss der Zelle und ihrer Lebenserscheinungen. *Arch. f. mikr. Anat.*, 16: 302-436, p. 360, BHL.
3. ↑  Battaglia, E. (2009). Caryoneme alternative to chromosome and a new caryological nomenclature. *Caryologia*, 62(4), 1.
**மிலாம் பனிப்பாறை** (*Milam Glacier*) இந்தியாவின் உத்தராகண்டத்தின் குமாவோன் கோட்டத்தில் உள்ள இமயமலையின் ஒரு பெரிய பனிப்பாறை ஆகும்.

பனிப்பாறை அமைப்பு
-----------------

இது இந்தியாவின் உத்தராகண்ட் மாநிலத்தில் உள்ள பித்தோராகர் மாவட்டத்தின் ஒரு பகுதியான முன்சியாரியின் வட்டத்தில் நந்தா தேவியின் வடகிழக்கில் சுமார் 15 கிலோமீட்டர்கள் (9 mi) ) தொலைவில் அமைந்துள்ளது. இது சுமார் 5,500 மீட்டர்கள் (18,000 அடி) ) உயரத்திலிருந்து 3,870 மீட்டர்கள் (12,700 அடி) வரை உயரமுடையது. இது சுமார் 37 km2 (14 sq mi) பரப்பளவினை 16 km (10 mi) தூரத்திற்கு உள்ளடக்கியது. 1962-ல் மலையேற்ற செய்பவர்களுக்குத் தடைசெய்யப்பட்ட, மிலாம் பனிப்பாறை 1994-ல் மீண்டும் திறக்கப்பட்டது. தற்பொழுது மலையேற்றம் செய்பவர்கள் மத்தியில் இந்தப் பனிப்பாறை பிரபலமான இடமாக உள்ளது.

பனிப்பாறையைப் பார்வையிடுவதற்கு ஏற்ற நேரமாக மார்ச் மாதத்தின் நடுப்பகுதியிலிருந்து மே மாதம் வரை உள்ளது. சூன் மாதத்தில் பருவமழை தொடங்குவதால், நிலச்சரிவு மற்றும் சாலைத் தடை அச்சுறுத்தலாக உள்ளது.

மிலாம் பனிப்பாறைக்கான மலையேற்றம் முன்சியாரியில் இருந்து தொடங்குகிறது.

மிலாம் பனிப்பாறை பிரதான இமயமலைத் தொடரின் தெற்கு நோக்கிய சரிவில் அமைந்துள்ளது. இது திரிசூலியின் கிழக்கு சரிவு மற்றும் அதன் கிழக்கு துணை நிறுவனமான கோஹ்லியின் தெற்கு சரிவிலிருந்து தொடங்குகிறது. நந்தா தேவி சரணாலயத்தின் கிழக்கு விளிம்பில் உள்ள ஹார்டியோல், மங்ரான் (6,568 மீ), தியோ டம்லா (6,637 மீ), மற்றும் சக்ரம் (6,254 மீ) ஆகியவற்றின் சிகரங்களில் காணப்படும் துணை பனிப்பாறைகள் மேற்கு நோக்கியுள்ளன. நந்தா கோண்ட் (6,315 மீ) மற்றும் நந்தா பால் (6,306 மீ) பனிப்பாறைகள் கிழக்குப் பகுதியில் உள்ளன. கோரி கங்கா ஆற்றின் மூலமாக இந்த மிலாம் பனிப்பாறை உள்ளது. மிலாம் கிராமம் பனிப்பாறையின் மூகடுக்கு அருகில் அமைந்துள்ளது. கோரிகங்கா பள்ளத்தாக்குக்குக் கீழே முன்சியாரி அமைந்துள்ளது. இங்கிருந்து பனிப்பாறைக்கு மலையேற்றத்தினை துவங்கலாம்.

மேலும் பார்க்கவும்
------------------

* சோனா பனிப்பாறை
* மியோலா பனிப்பாறை

மேற்கோள்கள்
-----------

1. 1 2  *Garhwal-Himalaya-Ost*, 1:150,000 scale topographic map, prepared in 1992 by Ernst Huber for the Swiss Foundation for Alpine Research, based on maps of the Survey of India.
2. 1 2 3

வெளி இணைப்புகள்
---------------

*
**சுரேஷ் கிருஷ்ணா** ( *Suresh Krishna* ) (பிறப்பு 5 ஏப்ரல் 1973) திரைப்படங்களிலும், தொலைக்காட்சியிலும் நடித்து வரும் நடிகராவார். நாயகனுக்கு எதிரான வேடங்களிலும், குணச்சித்திர பாத்திரங்களுக்கும் பெயர் பெற்றவர். "*மஞ்சு போலொரு பெண்குட்டி*", "*கிறிஸ்டியன் பிரதர்ஸ்*", "*பழசி ராஜா*", "*குட்டி*" "*ஸ்ராங்க்*" ஆகிய படங்களில் இவரது நடிப்பு கவனிக்கப்பட்டது.

தனிப்பட்ட வாழ்க்கை
------------------

சுரேஷ் கிருஷ்ணா 5 ஏப்ரல் 1973 இல், திருச்சூர் மாவட்டத்திலுள்ள குருவாயூர் என்ற கோவில் நகரத்தில் பாலகிருஷ்ண பணிக்கர் - பார்வதி தம்பதியருக்கு ஆறு குழந்தைகளில் இளையவராகப் பிறந்தார். இவரது தந்தை தமிழ்நாடு அரசின் நீர்ப்பாசனத் துறையில் பணிபுரிந்து வந்தார். குடும்பம் தமிழகத்திற்கு குடிபெயர்ந்தது. சுரேஷ் சென்னையில் படித்தார்.

கொச்சியில் பேராசிரியராக பணிபுரியும் சிறீ இலட்சுமி என்பவரை திருமணம் திருமணம் செய்து கொண்டார். தற்போது இவர் தனது இரு குழந்தைகளுடன் திருப்பூணித்துறையில் வசிக்கிறார்.

மேற்கோள்கள்
-----------

1. ↑  "A reason to smile". *Khaleej Times*. 16 December 2012. 12 ஜூலை 2018 அன்று மூலம் பரணிடப்பட்டது. 12 July 2018 அன்று பார்க்கப்பட்டது.
2. ↑  "'ഇടി വാങ്ങുന്ന കഥാപാത്രങ്ങള്‍ നിര്‍ത്തിക്കൂടെയെന്ന് മക്കള്‍ പലപ്പോഴും ചോദിച്ചിട്ടുണ്ട്'". 5 October 2019. 30 ஜூலை 2021 அன்று மூலம் பரணிடப்பட்டது. 30 ஜூலை 2021 அன்று பார்க்கப்பட்டது – Mathrubhumi வழியாக.
3. ↑  "Shining on the small screen". *தி இந்து*. 1 October 2005. 12 July 2018 அன்று பார்க்கப்பட்டது.
[*தொடர்பிழந்த இணைப்பு*]
4. ↑  "Profile". *The Official Website of Suresh Krishna* (ஆங்கிலம்). 12 July 2018 அன்று பார்க்கப்பட்டது.

வெளி இணைப்புகள்
---------------

விக்கிமீடியா பொதுவகத்தில்,  
 ***Suresh Krishna***   
என்பதின் ஊடகங்கள் உள்ளன. 

* ஐ.எம்.டி.பி இணையத்தளத்தில் Suresh Krishna
* Suresh Krishna at MSI
* Official website
2009 ஆம் ஆண்டை **அனைத்துலக இயற்கை இழைகள் ஆண்டு** என ஐக்கிய நாடுகள் அவை அறிவித்தது. இதற்கான தீர்மானத்தை 2007 ஆம் ஆண்டு பெப்ரவரி 2 ஆம் தேதி கூடிய ஐக்கிய நாடுகள் பொதுச் சபை ஏற்றுக்கொண்டது. இதற்கான முதல் முன்மொழிவு 2004 ஆம் ஆண்டில், வல்லிழைகள் தொடர்பான அரசுகள்சார்ந்த குழுவும், சணல் தொடர்பான அரசுகள்சார் குழுவும் இணைந்து நடத்திய கூட்டுக் கூட்டம் ஒன்றில் உணவு வேளாண்மை அமைப்பினால் முன்வைக்கப்பட்டது. 2005 ஆம் ஆண்டின் உணவு வேளாண்மை அமைப்பின் மாநாடு இதனை ஏற்றுக்கொண்டது.

பின்னணி
-------

இயற்கை இழைகள், உலக மக்களின் ஆடைத் தேவைகளை நிறைவேற்றுவதில் பெரும் பங்கு வகிப்பதுடன், இவற்றுக்கு மரபு வழியானதும், புதுத் தொழில்துறை சார்ந்தவையுமான பல பயன்பாடுகள் உள்ளன. இயற்கை இழைகளில் பெரும்பகுதியின் உற்பத்தி, வளரும் நாடுகளில் வாழும் சிறு விவசாயிகளின் பண வருவாய்க்கான மூலமாக விளங்குகிறது. இதனால், வளரும் நாடுகளில் வறுமையை ஒழிப்பதில், செயற்கை இழைகளின் விற்பனையாலும், ஏற்றுமதியாலும் கிடைக்கும் வருமானம் பெரும் பங்கு வகிக்கிறது எனலாம். அத்துடன், இயற்கை இழைகளின் உற்பத்தியும், பயன்பாடும் சூழலியல் தொடர்பான பயன்களையும் அளிக்கிறது. இத்தகைய இயற்கை இழைகளின் பொருளாதார, சூழலியல் பண்புகள் தொடர்பில் மக்களின் புரிந்துணர்வை வளர்ப்பது முக்கியமானது.

நோக்கங்கள்
----------

அனைத்துலக இயற்கை இழைகள் ஆண்டின் அடிப்படை நோக்கங்கள்:

* இயற்கை இழைகள் தொடர்பில் விழிப்புணர்வை உருவாக்குதலும், அதன் மூலம் அவற்றுக்கான தேவையைக் கூட்டுவதும்.
* இயற்கை இழைகள் தொடர்பான தொழில்கள் எதிர்கொள்ளும் பிரச்சினைகளைத் தீர்ப்பதில் உகந்த கொள்கைகளைக் கடைப்பிடிக்குமாறு அரசுகளை ஊக்குவித்தல்.
* இயற்கை இழைகள் தொழில் துறையில் பயனுள்ளவையும், நீடித்தவையுமான பன்னாட்டுக் கூட்டு முயற்சிகளை உருவாக்குதல்.
* இயற்கை இழைத் தொழில் துறையில் செயற்றிறனையும், பேண்தகைமையையும் கூட்டுதல்.

குறிப்புக்கள்
-------------

1. ↑  ஐக்கிய நாடுகள் பொதுச் சபைத் தீர்மானம் A/RES/61/189
2. ↑  "அனைத்துலக இயற்கை இழைகள் ஆண்டு தொடர்பான உணவு வேளாண்மை அமைப்பின் தீர்மானம்". 2009-06-08 அன்று மூலம் பரணிடப்பட்டது. 2011-06-03 அன்று பார்க்கப்பட்டது.

இவற்றையும் பார்க்கவும்
----------------------

* ஐக்கிய நாடுகள் கடைப்பிடிப்புக்கள் - அனைத்துலக ஆண்டு

வெளியிணைப்புக்கள்
-----------------

* அனைத்துலக இயற்கை இழைகள் ஆண்டு இணையத்தளம் பரணிடப்பட்டது 2017-04-21 at the வந்தவழி இயந்திரம்
* ஐக்கிய நாடுகள் பொதுச் சபைத் தீர்மானம் பரணிடப்பட்டது 2012-02-09 at the வந்தவழி இயந்திரம்
**உட்கல் கௌராப் மதுசூதன் பாலம்** (Utkal Gourab Madhusudan Setu) இந்தியாவின் ஒடிசா மாநிலத்தில் இருக்கும் கட்டாக்கு மற்றும் அத்கார் நகரங்களை இணைக்கும் பாலம் ஆகும். மகாநதி ஆற்றின் மேல் கட்டப்பட்டுள்ள இந்த பாலம் கட்டாக்கு, தேங்கனலுக்கு இடையிலான தூரத்தை 16 கிலோமீட்டர் (9.9 மைல்) அளவுக்குக் குறைக்கிறது. 
உட்கல் பாலம் 01.04.2018 அன்று பொதுமக்களுக்காக திறக்கப்பட்டது. இந்த பாலத்தின் நீளம் 2,583 மீட்டர் (8,474 அடி) ஆகும். புகழ்பெற்ற வழக்கறிஞர், சுதந்திரப் போராட்ட வீரர் மதுசூதன் தாசின் பெயர் பாலத்திற்கு சூட்ட்டப்பட்டுள்ளது.

2,583 மீட்டர் நீளமுள்ள இப்பாலத்தில் மூன்று வழிப்பாதைகள் மற்றும் இரண்டு நடைபாதைகள் உள்ளன. 157.47 கோடி ரூபாய் செலவில் கட்டப்பட்டுள்ள இப்பாலம் போக்குவரத்து வசதியை அளிப்பதோடு மக்கள் எளிதில் ஆற்றின் மறுபுறத்தில் உள்ள புகழ்பெற்ற தபலேசுவர் மந்திரை அடையவும் உதவுகிறது. 

முக்கிய யாத்திரை தளமான தபலேசுவர் கோவிலையும், நுவாபட்னாவின் பாரம்பரிய கிராமத்தையும் இணைப்பதால் ஒடிசா மாநிலத்தின் சுற்றுலா மற்றும் சமூக பொருளாதார வளர்ச்சியை அதிகரிக்கவும் செய்கிறது.

மேற்கோள்கள்
-----------

1. ↑  Pioneer, The. "CM opens Madhusudan Setu in Cuttack". *The Pioneer*. 2019-12-02 அன்று பார்க்கப்பட்டது.
2. ↑  "Odisha names new bridge on Mahanadi as Utkal Gourab Madhusudan Setu". *OdishaSunTimes.com*. 2018-03-29. 2019-12-02 அன்று பார்க்கப்பட்டது.
**சுரேன் யுாிவிச் அர்கிலோவ்** (*Suren Yurievich Arakelov*) (பிறப்பு அக்டோபர் 16, 1947, கார்கீவ்) ஆர்மீனிய வம்சத்தைச் சாா்ந்த சோவியத் கணிதவியலாளராவா். இவா் தனது செல்வாக்கு கோட்பாட்டால் அறியப்படுகிறாா்.

சுயசாிதை
--------

```
1965 ஆம் ஆண்டிலிருந்து மாஸ்கோ அரசு பல்கலைக்கழகத்தில் கணிதவியல் துறையில் பணியாற்றிய அா்கிலோவ் 1971 இல் பட்டம் பெற்றார்
```

1974 ஆம் ஆண்டில், அர்கலோவ் இகோர் ஷாஃபரேவிச் என்பவாின் மேற்பார்வையின் கீழ் மாஸ்கோவின் ஸ்டெக்லொவ் நிறுவனத்திலிருந்து அறிவியல் பட்டப்படிப்பைப் பெற்றார். 1979 வரை மாஸ்கோவில் உள்ள கபுக்கின் எண்ணெய் மற்றும் எரிவாயு உருசிய மாநில பல்கலைக்கழகத்தில் இளநிலை ஆராய்ச்சியாளராக பணியாற்றினார். அலெக்சாண்டர் சோல்செனிட்சின் கைது செய்யப்பட்டதற்கு எதிர்ப்புத் தெரிவித்தார். மேலும் கைது செய்யப்பட்டு மனநல மருத்துவமனையில் அனுமதிக்கப்பட்டார். மேலும் தனது ஆராய்ச்சி செயல்களை நிறுத்திவிட்டார். 2014 ஆண்டிலிருந்து தனது மனைவி மற்றும் குழந்தைகளுடன் மாஸ்கோவில் வசிக்கிறார்.

அர்கிலோவ் கோட்பாடு
------------------

அரகேலோவ் கோட்பாடு பால் வோஜ்தாவால் மோர்டெல் யூகத்திற்கு ஒரு புதிய ஆதாரத்தை வழங்குவதற்காகவும், லாங்கின் மோர்டெல் யூகத்தை பொதுமைப்படுத்தியதற்கு ஜெர்ட் ஃபால்டிங்ஸ் மூலமாகவும் பயன்படுத்தப்பட்டது.

வெளியீடுகள்
-----------

* S. J. Arakelov (1971). "Families of algebraic curves with fixed degeneracies". *Mathematics of the USSR — Izvestiya* **5** (6): 1277–1302. doi:10.1070/IM1971v005n06ABEH001235.
* S. J. Arakelov (1974). "Intersection theory of divisors on an arithmetic surface". *Mathematics of the USSR — Izvestiya* **8** (6): 1167–1180. doi:10.1070/IM1974v008n06ABEH002141.
* Arakelov, S. J. (1975). "Theory of intersections on an arithmetic surface". *Proc. Internat. Congr. Mathematicians* (Vancouver: Amer. Math. Soc.) **1**: 405–408.

சான்றுகள்
---------

* Serge Lang (1988). *Introduction to Arakelov Theory*. Springer. பன்னாட்டுத் தரப்புத்தக எண்:0387967931.

வெளி இணைப்புகள்
---------------

* Serge Lang (1988). *Introduction to Arakelov Theory*. Springer. பன்னாட்டுத் தரப்புத்தக எண்:0387967931.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| கல்விசார் | 
* Mathematics Genealogy Project
* zbMATH

 |


[[பகுப்பு:துப்புரவு முடிந்த கன்னியாகுமரி மாவட்ட ஆசிரியர் கல்வி மற்றும் பயிற்சி நிறுவன கல்வியாளா்கள் தொடங்கிய கட்டுரைகள்]]

1. ↑  "What happened to Suren Arakelov?". *Mathoverflow*.
**பெ. சு. மணி** (*Pe. Su. Mani*; நவம்பர் 2, 1933 – ஏப்ரல் 27, 2021) தமிழக எழுத்தாளரும், தமிழறிஞரும் ஆவார். பத்தொன்பதாம் நூற்றாண்டு தமிழ்ப்பண்பாட்டு வரலாற்றை ஆய்வுசெய்து எழுதிய முதன்மையான ஆய்வாளர்களில் ஒருவர். அஞ்சல்துறை ஊழியராக பணியாற்றினார். சென்னையில் வாழ்ந்தார். மயிலை ராமகிருஷ்ண மடம், பிரம்மஞான சங்கம் ஆகியவற்றுடன் தொடர்பு கொண்டிருந்தார். எண்பதுக்கும் மேற்பட்ட ஆய்வுநூல்களை எழுதியிருக்கிறார். விவேகானந்தரின் சிகாகோ சொற்பொழிவு, வ.வே.சு.அய்யரின் கம்பராமாயணக் கட்டுரைகள் போன்ற பலநூல்களை தொகுத்து பதிப்பித்திருக்கிறார். ம.பொ.சிவஞானத்தின் தமிழரசுக் கழகத்துடன் இணைந்து செயல்பட்டிருக்கிறார். பண்பாட்டு ஆய்வாளரும் மொழிபெயர்ப்பாளருமான வெ.சாமிநாத சர்மாவின் மாணவர்.

வாழ்க்கைக் குறிப்பு
-------------------

பெ. சு. மணி வட ஆற்காடு மாவட்டம், திருவண்ணாமலைக்கு அருகில் கீழ்பெண்ணாத்தூர் எனும் ஊரில் 1933 நவம்பர் 2 இல் பிராமணக் குடும்பம் ஒன்றில் சுந்தரேசன், சேதுலெட்சுமி ஆகியோருக்குப் பிறந்தார். 1950 இல் சென்னையில் மூன்றாண்டுப் படிப்பை முடித்து அஞ்சல்துறையில் பணியில் சேர்ந்தார். ம.பொ.சி.யின் எழுத்துகளையும், பேச்சுக்களையும் கேட்கத் தொடங்கிய பெ. சு. மணி தமிழரசுக் கழகத்தின் மேற்கு மாம்பலச் செயலாளராகவும் பொறுப்பு வகித்தார். "இந்திய தேசியத்தின் தோற்றமும் வளர்ச்சியும்" என்பதே இவரது முதலாவது நூலாகும். இது 1973 இல் வெளிவந்தது. 80-இற்கும் மேற்பட்ட நூல்களை எழுதியுள்ளார். குறிப்பாக இவர் எழுதிய "நீதிக்கட்சியின் திராவிடன் நாளிதழில் - ஓர் ஆய்வு" எனும் நூல் சிறப்பாகப் பாராட்டப்பட்டது. இலங்கையின் மட்டக்களப்புக்குச் சென்று, பலநாள் தங்கி சுவாமி விபுலாநந்தரின் வாழ்வையும் பணிகளையும் வெளிப்படுத்தினார். திருவண்ணாமலை மாவட்டத்தின் விவசாய மக்கள் பிரச்சினை குறித்து விரிவான ஆய்வு அறிக்கையை முதன்முதலில் வெளியிட்டவர்.

நூல்கள்
-------

* இந்திய தேசியத்தின் தோற்றமும் வளர்ச்சியும்
* தமிழகத்தில் ராமகிருஷ்ண இயக்கம்
* பழந்தமிழ் இதழ்கள்
* வீரமுரசு சுப்ரமணிய சிவா
* எழுத்திடைச் செழித்த செம்மல் கா.சி.வெங்கடரமணி
* பாரதியாரின் ஞானரதம் மூலமும் ஆய்வும்
* சமூகசீர்திருத்த வரலாற்றில் பாரதியார்
* ம.பொ.சிவஞானம்- வாழ்க்கை வரலாறு
* வெ.சாமிநாத சர்மா -வாழ்க்கை வரலாறு
* ஸ்ரீசாரதா தேவி வாழ்க்கை வரலாறு
* வ.வே.சு. ஐயரின் கட்டுரைக் களஞ்சியம் [தொகுப்புநூல்]
* வ.வே.சு. ஐயரின் கம்பராமாயணக் கட்டுரைகள் [தொகுப்புநூல்]
* விவேகானந்தரின் சிகாகோ சொற்பொழிவுகள் [பதிப்பு]
* சுவாமி விபுலானந்தரின் தலையங்க இலக்கியம் [பதிப்பு]

விருது
------

* பாரதி விருது. 2001. தமிழ்நாடு அரசு

மறைவு
-----

சென்னை, மேற்கு மாம்பலத்தில் வசித்து வந்த பெ. சு. மணி 2021 ஏப்ரல் 27 இல் உடல்நலக் குறைவால் தில்லியில் தனது 87-வது அகவையில் காலமானார்.

மேற்கோள்கள்
-----------

1. ↑  "Veteran writer, historian Pe. Su. Mani no more". தி இந்து. April 28, 2021 அன்று பார்க்கப்பட்டது.
2. ↑  "Veteran writer, historian Pe. Su. Mani no more". தி இந்து. April 28, 2021 அன்று பார்க்கப்பட்டது.
3. ↑  "எழுத்தாளர் பெ.சு.மணி மறைவு". தி இந்து தமிழ். ஏப்ரல் 28, 2021 அன்று பார்க்கப்பட்டது.
4. ↑  "எழுத்தாளர் பெ.சு.மணி மறைவு". தினமணி நாளிதழ். ஏப்ரல் 28, 2021 அன்று பார்க்கப்பட்டது.

வெளி இணைப்புகள்
---------------

* பத்து கேள்விகள் பத்து பதில்கள், பெ.சு. மணி அவர்களுடன் நேர்காணல், 29-செப்டம்பர் 2016
* வ.வே.சு. ஐயர் அரசியல் - இலக்கியப் பணிகள் மின்பிரதி
**சுரேஷ் சனபசவப்பா அங்காடி** (*Suresh Angadi*, 1 சூன் 1955 – 23 செப்டம்பர் 2020) ஓர் இந்திய அரசியல்வாதியும், முன்னாள் இரயில்வே இணை அமைச்சரும் ஆவார். இவர் 2004 முதல் நாடாளுமன்ற உறுப்பினராகவும், 2019 முதல் 2020 வரை இவர் இறக்கும் வரை, இரயில்வே அமைச்சராகவும் பணியாற்றினார். இவர் கருநாடக மாநிலத்தை சேர்ந்த, பாரதிய ஜனதா கட்சியின் தலைவராகவும் இருந்தார்.

ஆரம்ப கால வாழ்க்கை
------------------

அம்பிகரா சவுத்ய்யா ஜெயந்தி விழாவில் கலந்துக் கொண்ட, சுரேஷ் அங்காடி
இவர் பெல்காமுக்கு அருகிலுள்ள (பின்னர் பெலகாவி என பெயர் மாற்றப்பட்டது) கே. கே. கொப்பா கிராமத்தில், ஒரு விவசாய குடும்பத்தில், சனபசவப்பா அங்காடி மற்றும் சோமவ்வா அங்காடி ஆகியோருக்கு, சூன் 1 1955 அன்று பிறந்தார். இவர் பெலகாவில் உள்ள எஸ். எஸ். எஸ். சமிதி கல்லூரியில், வணிகத்தில் இளங்கலை பட்டம் பெற்றார். பின்னர் பெலகாவில் உள்ள ராஜா இலகம்கவுடா சட்டக் கல்லூரியில், சட்டப்படிப்பை முடித்தார்.

அரசியல் வாழ்க்கை
----------------

2004, 2009, 2014 ஆகிய ஆண்டுகளில் நடந்த மக்களவை தேர்தல்களில், பெலகாவி தொகுதியில் இருந்து, தொடர்ச்சியாக பாரதிய ஜனதா கட்சி சார்பில் போட்டியிட்டு வென்ற இவர், கடந்த ஆண்டு நடந்த மக்களவை தேர்தலிலும் வென்று தொடர்ச்சியாக நான்காவது முறையாகவும், மக்களவை உறுப்பினராகத் தேர்ந்தெடுக்கப்பட்டார்.

மே 2019 இல், இவர் இரயில்வே இணை அமைச்சரானார் மற்றும் இவர் இறக்கும் வரை அமைச்சராகவே பணியாற்றினார். இவர் அமைச்சராக இருந்தபோது, ​​பெங்களூரில் புறநகர் பயணிகள் இரயில் திட்டத்திற்கு ஒப்புதல் அளித்திருந்தார்.

கருநாடகா முழுவதும் கல்லூரிகளை நடத்தி வரும் சுரேஷ் அங்காடி, கல்வி அறக்கட்டளைக்கும் தலைமை தாங்கினார்.

இறப்பு
------

செப்டம்பர் 2020இல், இவருக்கு கோவிட் -19 தொற்று பரிசோதனை செய்ததில், இவருக்கு கோவிட் -19 தொற்று இருப்பது உறுதி செய்யப்பட்டது. பின்னர் இவர் புதுதில்லியில் உள்ள, எய்ம்ஸ் மருத்துவமனையில் அனுமதிக்கப்பட்டார். ஆனால் சிகிச்சை பலனின்றி செப்டம்பர் 23, 2020 அன்று தனது 65 ஆவது வயதில் இறந்தார். கோவிட் -19 தொற்றுக்கு இறந்த முதல் இந்திய அமைச்சர், இவரே ஆவார்.

சான்றுகள்
---------

1. ↑  "சுரேஷ் அங்காடி மரணம் - இந்திய ரயில்வே இணை அமைச்சருக்கு என்ன நடந்தது?". பிபிசி தமிழ் (23 செப்டெம்பர், 2020)
2. ↑  "கொரோனாவுக்கு பலியான முதல் மத்திய மந்திரி சுரேஷ் அங்காடி- டெல்லியில் இன்று இறுதிச்சடங்கு". 2020-09-24 அன்று மூலம் பரணிடப்பட்டது. 2020-09-24 அன்று பார்க்கப்பட்டது. மாலைமலர் (23 செப்டெம்பர், 2020)
**எச். பாலசுப்பிரமணியம்** (H. Balasubramaniyam) இந்தியாவின் தமிழ்நாடு மாநிலத்திலுள்ள திருநெல்வேலி மாவட்டம் கல்லிடைக்குறிச்சியைச் சேர்ந்த ஒரு தமிழறிஞராவார். இவர் 1932 ஆம் ஆண்டு ஏப்ரல் மாதம் 10 ஆம் நாள் பிறந்தார். இந்திய உள்துறை அமைச்சகத்தில் ஓர் அதிகாரியாகவும் மனிதவள மேம்பாட்டு அமைச்சகத்தில் இந்தி பேராசிரியராகவும், பணியாற்றியுள்ளார். மத்திய அரசின் கல்வி அமைச்சகத்தில் இயங்கும் இந்தி மொழி அஞ்சல் வழிக் கல்விப் பிரிவில் துணை இயக்குநராகவும் பணியாற்றி ஓய்வு பெற்றார். தமிழ், இந்தி மொழிகளுக்கு இணைப்புப் பாலமாக இருந்த பாலசுப்பிரமணியம் பாரதியார் கவிதைகளை இந்தியில் மொழிபெயர்த்துள்ளார்..தமிழ் மொழியின் சிறந்த படைப்புகளான திருக்குறள் மற்றும் தொல்காப்பியத்தை இந்தியில் மொழிபெயர்த்துள்ளார். எழுத்தாளர்கள் கி.இராசநாராயணன் வைரமுத்து உள்ளிட்ட சமகால படைப்பாளிகளின் படைப்புகளையும் பாலசுப்பிரமணியம் இந்தியில் மொழிபெயர்த்துள்ளார். தில்லி தமிழ்ச்சங்கத்தில் மூத்த உறுப்பினர் என்ற சிறப்பும் இவருக்கு உண்டு.

கல்வி
-----

இளங்கலைத் தமிழ், இளங்கலைச் சமசுகிருதம், முதுகலை இந்தி இலக்கியம் (1953), இந்தி சாகித்ய ரத்னா (1956), இதழியல் பட்டயப்படிப்பு (1973), பயன்பாட்டு மொழியியல் முதுநிலை பட்டயப்படிப்பு (1974) முதலானவற்றைப் பயின்ற இவர் இந்தி மற்றும் தமிழ் வாக்கிய கட்டமைப்புகளின் முரண்பாட்டு பகுப்பாய்வு குறித்து மொழியியலில் முனைவர் பட்டம் பெற்றார் (1982). தமிழ், மலையாளம், இந்தி, சமசுகிருதம், ஆங்கிலம் எனப் பலமொழிகளில் புலமை பெற்றிருந்தார்.

பதவி
----

இந்தி பிரத்யாபக், உள்துறை அமைச்சகம் (1961-68), இணை இயக்குனர், மத்திய இந்தி இயக்குநரகம், மனித வள மேம்பாட்டு அமைச்சகம் (1968-90) என மத்திய அரசு நிறுவனங்களில் பணியாற்றியவர். புதுதில்லி ஜவகர்லால்நேரு பல்கலைக்கழகத்தில் வருகைதரு பேராசிரியராகப் பணியாற்றியவர்.

விருது
------

2002ஆம் ஆண்டு தமிழ் மொழிபெயர்ப்புக்கான சாகித்திய அகாதெமியின் விருது இவருக்கு வழங்கப்பட்டது.

1997இல் இராஷ்ட்ர பாஷா கௌரவ் விருது நாடாளுமன்ற இந்திக் குழுவால் வழங்கப்பட்டது.

2021 ஆம் ஆண்டு ஏப்ரல் மாதம் 3 ஆம் நாளன்று பாலசுப்பிரமணியம் பெருந்தொற்று நோயால் காலமானார்.

மேற்கோள்கள்
-----------

1. ↑   *காலமானாா் முனைவா் எச். பாலசுப்பிரமணியம்*. பிபிசி தினமணி நாளிதழ். 4 ஏப்ரல் 2021. .
2. ↑   *இந்தி, தமிழ் மொழி அறிஞர் பேராசிரியர் எச்.பாலசுப்பிரமணியம் காலமானார்*. தி இந்து தமிழ் நாளிதழ். 4 ஏப்ரல் 2021. .
3. ↑  കുന്നമ്പത്ത്, ശ്രീലക്ഷ്മി. "ഒരു കുടുംബം, നാലുപേർ, അഞ്ചു ഭാഷ, നൂറിലേറെ പുസ്തകങ്ങൾ". *Mathrubhumi* (ஆங்கிலம்). 2021-04-28 அன்று மூலம் பரணிடப்பட்டது. 2021-05-16 அன்று பார்க்கப்பட்டது.
4. ↑  "மொழிபெயர்ப்பாளர் எச்.பாலசுப்பிரமணியன் காலமானார்". *Dinamalar*. 2021-04-04. 2021-05-16 அன்று பார்க்கப்பட்டது.
5. ↑
6. ↑  "TAMIL – Sahitya Akademi" (ஆங்கிலம்). 2021-05-16 அன்று பார்க்கப்பட்டது.
**அனைத்துலக அருங்காட்சியகங்கள் மன்றத்தின் கருத்துரு குறிப்பு மாதிரி** (CIDOC Conceptual Reference Model - சீ.ஆர்.எம்) என்பது பண்பாட்டு மரபுரிமை மற்றும் அருங்காட்சியகவியலில் பயன்படுத்தப்படும் கருத்துருக்களுக்கான (Concepts) ஒரு மெய்ப்பொருளியம் ஆகும். இது பண்பாட்டு மரபுரிமை தொடர்பான தகவல்களை கட்டுப்பாடான வழியில் உருவாக்குவதற்கும், பகிர்வதற்கும் பயன்படும் ஒர் அனைத்துலகச் சீர்தரம் (ISO 21127:2014) ஆகும். காட்சிக்கூடங்கள், நூலகங்கள், ஆவணகங்கள், அருங்காட்சியகங்கள் (Galleries, libraries, archives, museums (GLAMs)) மற்றும் இதர பண்பாட்டு நிறுவனங்கள் இந்த குறிப்பு மாதிரியைப் பயன்படுத்த ஊக்கிவிக்கப்படுகின்றன.

சீர்.ஆர்.எம் குறிப்பு மாதிரி உருபொருள்-உறவு மாதிரி வகையைச் சார்ந்தது ஆகும். அது உருபொருள் வகைகளையும் (Entity Types) அவற்று இடையேயான உறவுகளையும் (Relationship or Properties) வரையறை செய்கிறது. அனைத்து சீர்.ஆர்.எம் உருபொருட்களும் இரண்டு வகையாகப் பிரிக்கப்படுகின்றன: நிலையானவை (Persistent), காலச்சார்புடையவை (Temporal). பொருட்கள், கருத்துருக்கள், நபர்கள், அமைப்புகள் நிலையானவை. நிகழ்வுகளும் செயற்பாடுகளும் காலச்சார்புடையவை. 

சீ.ஆர்.எம் நிகழ்வுகளை (Temporal Entities) அடிப்படையாகக் கொண்டது. இந்த நிகழ்வுகள் ஒரு குறிப்பிட்ட இடத்தில் நடக்கின்றன (occur at). குறிப்பிட்ட கால ஓட்டத்தில் நிகழ்கின்றன (within). நிகழ்வுகளை பெளதீகப் பொருட்களும் (Physical Entities) கருத்துருப் பொருட்களும் (Conceptual Objects) பாதிக்கின்றன (affect). நபர்கள் (Actors) நிகழ்வுகளில் பங்குபெறுகிறார்கள் (participate in). மேலும் எல்லாக் கருத்துருக்களும், உண்மையான உலகின் எல்லாப் பொருட்களும் "appellations" எனப்படும் பெயர்களால் அடையாளப்படுத்தப்படுகின்றன. வகைகளை (Types) ஐ பயன்படுத்தி தகவல்களை வகைப்படுத்த (classify) அல்லது ஒழுங்குபடுத்த (structure) முடியும்.

மென்பொருட்கள்
-------------

ஆர்ச்சசு (Arches) என்ற கட்டற்ற மென்பொருள் இந்தக் குறிப்பு மாதிரியை அடிப்படையாக் கொண்டு, இதற்கு ஆதரவு தரும் வண்ணம் வடிவமைக்கப்பட்டது ஆகும்.

மேற்கோள்கள்
-----------

1. ↑  "The CIDOC Conceptual Reference Model (CIDOC - CRM) : PRIMER" (PDF). cidoc-crm.org. July 2014. 3 மே 2017 அன்று பார்க்கப்பட்டது.

வெளி இணைப்புகள்
---------------

* The CIDOC CRM Website - (ஆங்கில மொழியில்)
**மொஹாச்சா** என்பது இந்தியாவின் ராஜஸ்தான் மாநிலத்தில் சவாய் மாதோபூர் மாவட்டம் கங்காப்பூர் நகரில் உள்ள ஒரு சிற்றூராகும். தில்லியில் - மும்பை முதன்மைத் தொடருந்து வழியில், புது தில்லியில் இருந்து கோட்டாவை அணுகும் தொடருந்துப் பாதையில் மொஹாச்சா அமைந்துள்ளது. 2011 ஆம் ஆண்டு நிலவரப்படி சிற்றூரின் நிலையான மக்கள் தொகை 2767. இப்பகுதியின் பெரும்பான்மையான மக்கள் மீனா சமூகத்தில் விரவியுள்ளனர்.

காலநிலை
-------

கோடை காலத்தில் 25 °C (77 °F) முதல் 45 °C (113 °F) வரையிலும், குளிர்காலத்தில் 5 °C (41 °F) முதல் 23 °C (73 °F) வரையிலும் வெப்பநிலை கொண்டிருக்கும் இதன் பருவகால வெப்பநிலை அதன் அண்டை மாவட்டங்களுடன் ஒத்துப்போகிறது.

போக்குவரத்து
------------

மொஹச்சாவை உள்ளூர் காந்திப் ரயில் நிலையம் மூலமாகவும் ராய்ப்பூர் மற்றும் ஸ்ரீ மகாபீர்ஜிக்கு இடையே பயணிக்கும் பேருந்துகள் மூலமாகவும் அடையலாம். கங்காப்பூர் நகரம், ஹிந்தௌன் மற்றும் வஜீர்பூரிலிருந்து ஜூகாடு மூலமாகவும் இதை அடையலாம். 

காந்திப் நிலையத்தில் நின்று செல்லும் தொடருந்துகள்: 59811/59812/59813/59814/54793/54794 / 59805/59806/69155/69156 

ஜெய்ப்பூரின் கங்காப்பூர் நகரத்திற்கும் பேருந்துகள் கிடைக்கப் பெறுகின்றன.

சான்றுகள்
---------

1. ↑  "Census of India: Search Details". *Office of the Registrar General & Census Commissioner, India*.
2. ↑  Sarkar, Anupam. "Khandip Railway Station Map/Atlas WCR/West Central Zone - Railway Enquiry". *indiarailinfo.com*. 2017-08-31 அன்று பார்க்கப்பட்டது.
மொஹாக் சிகையலங்காரத்துடன் ஒரு இளைஞன்
1944 ஆம் ஆண்டில் 101 வது வான்வழிப் பிரிவுப் பிரிவினர்
உக்ரேனிய கொசாக் இசைக்கலைஞர் சப்ரினா அல்லது ஓலைடுடெட்ஸ்
**மொஹாக் (mohawk** (also referred to as a **mohican**) என்பது ஒரு சிகை அலங்காரம் ஆகும், இது பொதுவான தலையின் இரு புறங்களிலும் முடியை மழித்துவிட்டு, முன்பக்கத்திலிருந்து பின்பக்க மண்டை வரைக்கும் நடுவில் மட்டுமே நீண்ட முடி இருக்கும்வகையில் விடப்படும். அயர்லாந்தில் கிடைத்த கி.மு. 392 - 201 காலகட்டத்தைச் சேர்ந்த சிவப்பு ஹேக்கின்கான் மனித உடலில் இந்த சிகையலங்காரம் காணப்பட்டுது குறிப்பிடத்தக்கது. மிக உயரமான மோகாக்குக்கு சிகைக்கான உலக சாதனையாக 44.6 அங்குல உயரத்தை கொண்ட கஜுஹிரோ வனநபே என்பவர் வளர்த்த சிகையலங்காரமாம் ஆகும்.

பெயர்
-----

மோகாக் சிகையலங்காரத்துடன் பாஸிரிக் போர்வீரன், கி.மு 300 
மோஹாக் சிகையலங்காரத்தின் பெயர் வட அமெரிக்காவைச் பழங்குடி மக்களும், முதலில் நியூயார்க்கில் உள்ள மோகாக் பள்ளத்தாக்கில் குடியேறியவர்களான, மொஹாக் இனத்தவரின் பெயரில் இருந்து வந்தது. ஹென்றி ஃபோண்டா நடித்து 1939 இல் வெளியான பிரபல ஹாலிவுட் திரைப்படமான *டிரம்ஸ் அலாங் த மோஹாக்* என்ற திரைப்படத்தில் இருந்து இந்த பெயர் வருகிறது.

மேற்கோள்கள்
-----------

1. ↑   *Guinness World Records 2013*.. பார்த்த நாள்: 2014-01-12.
2. ↑  Facts for Kids: Mohawk Indians (Mohawks)